6 คู่พระ-นางสุดขั้วในภาพยนตร์ในตำนาน

ในโลกมายานั้น เราสามารถออกแบบให้คู่พระ-นางนั้นเป็นคนที่อยู่ในขั้วเดียวกัน ที่ดูเข้าขากันดี หรือคู่ที่ต่างขั้วสุดๆ ตัวอย่างเช่น แบดบอย หรือคู่รักผู้หญิงแสนหวาน ก็มีให้เราได้อินกันมาตั้งแต่สมัยก่อนแล้ว และไม่มีทีท่าที่จะได้รับเสียงตอบรับที่น้อยลงไปเลย และในบทความวันนี้ พวกเรามีคู่พระนาง ที่ดูแล้วต่างกันสุดขั้ว ในตำนานภาพยนตร์มาฝากกันค่ะ

Beauty and the Beast

หากเราพูดถึงอาณาจักรภาพยนตร์ดิสนีย์ ตัวละครในดวงใจของทุกคนที่ต่างขั้วกันสุดๆก็คือ Belle และเจ้าชายอสูร เพราะไม่ว่าเขาจะร้ายกาจกับเธอเพียงใด เธอก็ใช้ความอ่อนหวาน เพื่อทำให้เขานั้นกลายเป็นคนที่สงบขึ้น จนเกิดเป็นความรักในที่สุด

Tangled

ภาพยนตร์การตูนอีกเรื่องหนึ่งจากดิสนีย์ ที่รับรองว่าเป็นที่รู้จักไม่น้อยไปกว่าเรื่องอื่นๆเลย ก็คือเรื่องราพัลเซล ซึ่งเป็นเรื่องราวความรักระหว่างราพันเซล และฟลินน์ ซึ่งราพันเซลนั้นแน่นอนว่าเป็นสาวใสบริสุทธิ์ และพ่วงตำแหน่งด้วยการเป็นเจ้าหญิงน้อย แต่ฟลินน์นั้น เป็นเจ้าหัวขโมย ที่ถูกตามล่าตัว ที่ความสัมพันธ์สุดหวานของพวกเขาก็เกิดขึ้นได้